GRAD SISAK

UPRAVNI ODJEL ZA PRORAČUN I FINANCIJE

**UPUTE ZA IZRADU PRORAČUNA GRADA SISKA I FINANCIJSKIH PLANOVA PRORAČUNSKIH KORISNIKA GRADA SISKA ZA 2024.-2026. GODINU**

Sisak, rujan 2023.

Sadržaj

[1. UVOD 1](#_Toc147827900)

[2. TEMELJNI MAKROEKONOMSKI POKAZATELJI ZA RAZDOBLJE 2024.-2026. 1](#_Toc147827901)

[3. METODOLOGIJA ZA IZRADU PRORAČUNA GRADA SISKA I PRIJEDLOGA PRORAČUNSKIH KORISNIKA PRORAČUNA GRADA ZA RAZDOBLJE 2024.-2026. 2](#_Toc147827902)

[3.1. Sadržaj proračuna Grada Siska 2](#_Toc147827903)

[3.2. Sadržaj financijskog plana proračunskog korisnika Grada Siska 4](#_Toc147827904)

[3.3. Primjena programske i organizacijske klasifikacije u izradi proračuna Grada Siska 6](#_Toc147827906)

[3.4. Izvori financiranja 6](#_Toc147827907)

[3.5. Funkcijska klasifikacija 7](#_Toc147827908)

[3.6. Procjena prihoda i primitaka 7](#_Toc147827909)

[3.7. Obrazloženje – sastavni dio proračuna i financijskog plana 7](#_Toc147827910)

[3.8. Nadzor ostvarenja i trošenja namjenskih prihoda i primitaka te vlastitih prihoda 8](#_Toc147827911)

[3.9. Planiranje rashoda proračunskih korisnika u sklopu decentraliziranih funkcija 8](#_Toc147827912)

[3.10. Izmjene i dopune proračuna 9](#_Toc147827913)

[3.11. Izmjene i dopune financijskog plana 9](#_Toc147827914)

[3.12. Predlaganje amandmana na proračun i financijski plan 9](#_Toc147827915)

[3.13. Sudjelovanje građana u procesu planiranja proračuna jedinica lokalne i područne (regionalne) samouprave 10](#_Toc147827916)

[4. TRANSPARENTNOST PRORAČUNA 10](#_Toc147827917)

[5. DOSTAVA DOKUMENATA 10](#_Toc147827918)

[5.1. Dostava ugovora o zaduženju te izvješća o zaduženju, danim jamstvima i suglasnostima (Obrazac IZJS) i obveznih općih akata 10](#_Toc147827919)

[6. VREMENSKA DINAMIKA IZRADE PRORAČUNA ZA 2024.-2026.GODINU 11](#_Toc147827920)

[7. PRILOZI 11](#_Toc147827921)

# UVOD

Sukladno odredbama Zakona o proračunu (Narodne novine, br. 144/21), Vlada Republike Hrvatske (dalje u tekstu: Vlada) donosi i usvaja akte na temelju kojih Ministarstvo financija sastavlja upute za izradu državnog proračuna i proračuna jedinica lokalne i područne (regionalne) samouprave.

Ministarstvo financija je, sukladno odredbama članka 26. Zakona o proračunu, izradilo Upute za izradu proračuna jedinica lokalne i područne (regionalne) samouprave za razdoblje 2024.-2026. (dalje u tekstu: Upute)

Upute sadrže:

* Temeljne makroekonomske pokazatelje za razdoblje 2024.-2026.,
* Odredbe Zakona o proračunu u vezi planiranja proračuna i financijskih planova,
* Sadržaj uputa koje pripremaju upravna tijela za financije,
* Metodologiju izrade proračuna i financijskog plana proračunskih i izvanproračunskih korisnika,
* Dostavu dokumenata,
* Planiranje rashoda proračunskih korisnika u sklopu decentraliziranih funkcija,
* Postupanje s viškovima u sklopu decentraliziranih funkcija,
* Novosti vezane uz izmjene poreznih propisa te propisa iz proračunske regulative
* Dodjela pomoći na ime poticaja za dobrovoljno funkcionalno odnosno stvarno spajanje jedinica lokalne samouprave,
* Planiranje za vijeća, koordinacije vijeća i predstavnike nacionalnih manjina.

Na temelju tih Uputa i u skladu s odredbama Zakona o proračunu Upravno tijelo za financije Grada Siska izrađuje Upute za izradu proračuna Grada Siska i prijedloge financijskih planova proračunskih korisnika Grada Siska, te ih objavljuje na službenim stranicama grada. Upravni odjeli Grada Siska i proračunski korisnici Grada Siska dužni su postupiti sukladno ovoj Uputi.

# TEMELJNI MAKROEKONOMSKI POKAZATELJI ZA RAZDOBLJE 2024.-2026.

Ministarstvo financija je izradilo prijedlog, a Vlada usvojila Program stabilnosti Republike Hrvatske za razdoblje 2024.-2026. (dalje u tekstu: Program stabilnosti) u travnju 2023. Na temelju Programa stabilnosti Vlada je u lipnju 2023. donijela Odluku o proračunskom okviru za razdoblje 2024.-2026.

Sukladno programu stabilnosti fiskalna kretanja u 2023. rezultirat će proračunskim manjkom od 0,7% BDP-a, odnosno 1,5% BDP-a u 2024., 0,8% BDP-a u 2025. te 0,6% BDP-a do kraja 2026. godine. Ovim je ispunjen kriterij proračunskog manjka sukladno odredbama Pakta o stabilnosti i rastu. Udio javnog duga u nominalnoj vrijednosti BDP-a će se kontinuirano nastaviti smanjivati u promatranom srednjoročnom razdoblju i to sa 62,6% BDP-a u 2023., na 59,8% BDP-a u 2024. Odnosno 57,5% u 2025. te 55,6% BDP-a u 2026. godini.

# METODOLOGIJA ZA IZRADU PRORAČUNA GRADA SISKA I PRIJEDLOGA PRORAČUNSKIH KORISNIKA PRORAČUNA GRADA ZA RAZDOBLJE 2024.-2026.

Metodologija za izradu proračuna jedinica lokalne i područne (regionalne) samouprave propisana je Zakonom o proračunu, Pravilnikom o proračunskim klasifikacijama (Narodne novine, br.26/10, 120/12 i 1/20) i Pravilnikom o proračunskom računovodstvu i Računskom planu (Narodne novine, br.124/14, 115/15, 87/16, 3/18, 126/19 i 108/20).

Proračunski korisnici Grada Siska obvezni su izrađivati financijske planove u skladu s odredbama Zakona o proračunu te se pridržavati ovih Uputa.

Proračun Grada Siska treba sadržavati plan za proračunsku godinu i projekcije za slijedeće dvije godine, te financijske planove proračunskih korisnika prikazane kroz opći i posebni dio i obrazloženje proračuna. Pod financijskim planovima proračunskih korisnika podrazumijevaju se i financijski planovi upravnih odjela.

Sukladno odredbama Zakona o proračunu sve što se odnosi na financijski plan proračunskih korisnika, odnosi se i na financijski plan upravnih odjela.

Upravna vijeća, školski odbori i ostala upravljačka tijela proračunskih korisnika - škola, vrtića, knjižnica, ustanove u kulturi i JVP-a obvezni su usvojiti financijski plan do kraja godine, kako bi se od 1. siječnja 2024. godine mogle preuzimati i izvršavati nove obveze.

# Sadržaj proračuna Grada Siska

Proračun Grada Siska sastoji se od plana za proračunsku godinu i projekcija za slijedeće dvije godine. Prihodi i primitci, rashodi i izdaci za 2024. godinu iskazuju se na razini skupine (druge razine računskog plana) isto kao za 2025. i 2026. godinu.

Detaljni prikaz sadržaja proračuna dan je u *Tablici 1.*

*Tablica 1.* **PRORAČUN JEDINICA LOKALNE I PODRUČNE (REGIONALNE) SAMOUPRAVE ZA RAZDOBLJE 2024. – 2026.**

|  |  |  |
| --- | --- | --- |
| **SADRŽ AJ** | **SASTAVNI DIO** | **OPIS SASTAVNOG DIJELA** |
| **Opći dio proračuna** | Sažetak Računa prihoda i rashoda Sažetak Računa financiranja | * ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine * ukupni primici od financijske imovine i zaduživanja i izdaci za financijsku imovinu i otplate zajmova |
| Račun prihoda i rashoda | * ukupni prihodi i rashodi iskazani prema izvorima financiranja i ekonomskoj klasifikaciji na razini skupine * ukupni rashodi iskazani prema funkcijskoj klasifikaciji |
| Račun financiranja | - ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine |
| Preneseni višak ili preneseni manjak prihoda nad rashodima | - ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | * ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi * ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun   donosi |
| **Posebni dio proračuna** | Plan rashoda i izdataka proračuna JLP(R)S i njihovih proračunskih korisnika | - rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji  na razini skupine, raspoređenih u programe koji se sastoje od aktivnosti i projekata |
| **Obrazloženje proračuna** | Obrazloženje općeg dijela proračuna i obrazloženje posebnog dijela  proračuna | * obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S * obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata   zajedno s ciljevima i pokazateljima uspješnosti iz akata strateškog planiranja |

# Sadržaj financijskog plana proračunskog korisnika Grada Siska

Proračunski korisnici Grada prihode i primitke, rashode i izdatke za 2024. godinu planiraju na razini skupine (druga razina računskog plana) isto kao za 2025. i 2026. godinu.

Temeljem zahtjeva nadležnog Upravnog odjela, proračunski korisnici mogu izrađivati prijedlog financijskog plana na razini odjeljka (četvrta razina računskog plana). Upravno vijeće ili drugo upravljačko tijelo obvezno je usvojiti financijski plan korisnika, a predstavničko tijelo proračun za 2024. godinu i projekcije za 2025. i 2026. na razini skupine (druga razina računskog plana).

Prijedlog financijskog plana proračunskih korisnika jedinica lokalne i područne (regionalne) samouprave za razdoblje 2024.-2026. sastoji se od plana za proračunsku godinu i projekcija za slijedeće dvije godine, a sadrži opći i posebni dio te obrazloženje financijskog plana.

Prijedlog financijskog plana za razdoblje 2024.-2026. (*Prilog 1*.) u skladu s odredbama Zakona o proračunu sadrži:

* Procjene prihoda i primitaka iskazane po vrstama za razdoblje 2024.-2026.,
* Plan rashoda i izdataka za razdoblje 2024.-2026., razvrstane prema proračunskim klasifikacijama i
* Obrazloženje prijedloga financijskog plana

Detaljni prikaz sadržaja financijskog plana proračunskog korisnika dan je u *Tablici 2.*

# *Tablica 2.* FINANCIJSKI PLAN PRORAČUNSKOG KORISNIKA ZA RAZDOBLJE 2024. – 2026.

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| **Opći dio financijskog plana** | Sažetak Računa prihoda i rashoda Sažetak Računa financiranja | * ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine * ukupni primici od financijske imovine i zaduživanja i izdaci za financijsku imovinu i otplate zajmova |
| Račun prihoda i rashoda | * ukupni prihodi i rashodi iskazani prema izvorima financiranja i ekonomskoj klasifikaciji na razini skupine * ukupni rashodi iskazani prema funkcijskoj klasifikaciji |
| Račun financiranja | - ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine |
| Preneseni višak ili preneseni manjak prihoda nad rashodima | - ako ukupni prihodi i primici nisu jednaki ukupnim rashodima i izdacima, financijski plan sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | * ako proračunski korisnici ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se financijski plan donosi * ako proračunski korisnici ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja   za razdoblje za koje se financijski plan donosi |
| **Posebni dio financijskog plana** | Plan rashoda i izdataka proračunskih korisnika | - rashodi i izdaci iskazani po izvorima financiranja i ekonomskoj klasifikaciji na razini skupine, raspoređeni u programe koji se sastoje od aktivnosti i projekata |
| **Obrazloženje financijskog plana** | Obrazloženje općeg dijela financijskog plana i obrazloženje posebnog dijela financijskog plana | * obrazloženje općeg dijela financijskog plana sadrži obrazloženje prihoda i rashoda, primitaka i izdataka te obrazloženje prenesenog manjka odnosno viška financijskog plana * obrazloženje posebnog dijela financijskog plana sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz   akata strateškog planiranja i godišnjeg plana rada |

# Primjena programske i organizacijske klasifikacije u izradi proračuna Grada Siska

*Organizacijska klasifikacija* uspostavlja se definiranjem razdjela, glava i proračunskih korisnika. Razdjel je organizacijska razina utvrđena za potrebe planiranja i izvršavanja proračuna, a sastoji se od jedne ili više glava.

*Programska klasifikacija* uspostavlja se definiranjem programa, aktivnosti i projekata. Program se sastoji od jedne ili više aktivnosti (ili projekata), a aktivnost i projekt pripadaju samo jednom programu. Dva različita programa ne smiju imati istu brojčanu oznaku, te dvije aktivnosti (ili projekti) ne smiju imati istu brojčanu oznaku. Jedan program može biti u nadležnosti više glava, ali samo jednog razdjela. Aktivnost i projekt pripadaju samo jednom programu i jednoj glavi. Sve aktivnosti razdjel grupira u programe, a zatim programe, aktivnosti i projekte prijavljuje upravnom odjelu za proračun i financije Grada Siska. O utvrđenoj programskoj klasifikaciji odjeli obavještavaju proračunske korisnike iz svoje nadležnosti.

Projekte i aktivnosti nije dozvoljeno nazivati nazivima iz ekonomske klasifikacije.

Svaki program u sebi treba sadržavati odgovor na pitanje što se njim želi postići, na koji način će biti realiziran i tko je korisnik ili primatelj usluge.

S obzirom na izradu konsolidiranog plana proračuna u skladu sa Pravilnikom o proračunskim klasifikacijama zajedničke programe, aktivnosti i projekte, koje Grad Sisak definira, proračunski korisnici mogu dodatno razraditi za svoje potrebe uz prethodno odobrenje Upravnog odjela za proračun i financije Grada Siska.

Uz ekonomsku i programsku klasifikaciju, proračunski korisnici Grada u izradi financijskog plana primjenjuju klasifikaciju po izvorima financiranja.

# Izvori financiranja

Upravni odjeli i Proračunski korisnici Grada Siska obvezni su izraditi procjenu prihoda i primitaka za razdoblje 2024.-2026. godine i po izvorima financiranja. Izvori financiranja predstavljaju skupine prihoda i primitaka iz kojih se podmiruju rashodi i izdaci određene vrste i namjene.

*Osnovni izvori financiranja jesu:*

* Opći prihodi i primici
* Vlastiti prihodi
* Prihodi za posebne namjene
* Pomoći
* Donacije
* Prihodi od nefinancijske imovine i nadoknade štete s osnova osiguranja i
* Namjenski primici od zaduživanja

*Opće prihode i primitke* čiji se priljev ostvaruje temeljem posebnih propisa i kojima za prikupljene prihode nije definirana namjena korištenja, dijele se na: prihode od poreza, prihode od financijske imovine, prihode od nefinancijske imovine, prihode od upravnih i administrativnih pristojbi, prihode od kazni te primitke od financijske imovine i zaduživanja. U sklopu općih prihoda i primitaka proračunski korisnici evidentiraju priljev iz nadležnog proračuna za financiranje redovne djelatnosti.

*Vlastiti prihodi* (izvor proračunskih korisnika) definiraju ga prihodi koje proračunski korisnik ostvari obavljanjem poslova na tržištu-prodaja/najam/usluga.

*Prihodi za posebne namjene* definirani su priljevom sredstava od prihoda od komunalnog doprinosa,k omunalne naknade, spomeničke rente, naknade za koncesije, prihoda od razvojnog dijela cijene komunalnih usluga, vodnog doprinosa, turističke pristojbe, naknade za zadržavanje nezakonito izrađenih zgrada, ostalih prihoda za posebne namjene temeljem ugovora o sufinanciranju, sponzorstvima- odnosno sve ono što se ostvari obavljanjem poslova iz svoje osnovne djelatnosti. Kod proračunskih korisnika ovi prihodi se definiraju u sklopu osnove usluge koju ustanova pruža.

*Pomoći* su izvor financiranja unutar kojeg su priljevi od inozemnih vlada, od međunarodnih organizacija te institucija i tijela EU, pomoći proračunu iz drugih proračuna, pomoći od izvanproračunskih korisnika, pomoći proračunskim korisnicima iz proračuna koji im nije nadležan, pomoći temeljem protestiranih jamstava, pomoći iz proračuna temeljem prijenosa EU sredstava te prijenosi između proračunskih korisnika istog proračuna.

*Donacije* čine prihodi ostvareni od fizičkih osoba, neprofitnih organizacija, trgovačkih društava i od ostalih subjekata izvan općeg proračuna. Za ovaj izvor financiranja značajno je da proračunski korisnici ne mogu planirati donacije od drugih proračuna i proračunskih korisnika iz razloga što se isti definiraju kao pomoći.

*Prihodi od prodaje ili zamjene nefinancijske imovine* izvor je financiranja čije ostvarenje definirano prodajom ili zamjenom nefinancijske imovine i naknadom štete s osnove osiguranja, a namjena im je utvrđena Zakonom o proračunu.

*Namjenski primitci od zaduživanja* čine priljevi ostvareni zaduživanjem čija je namjena utvrđena posebnim ugovorima ili propisima.

# Funkcijska klasifikacija

Upravni odjeli Grada Siska i proračunski korisnici Grada Siska u Općem dijelu proračuna u računu prihoda i rashoda, rashode iskazuju prema funkcijskoj klasifikaciji. Funkcijska klasifikacija je prikaz rashoda proračuna i proračunskih korisnika razvrstanih prema njihovoj namjeni.

# Procjena prihoda i primitaka

U skladu sa planskim i zakonskim odredbama u Prilogu 2. dajemo limite dopuštenih rashoda po razdjelima gradskog proračuna - upravnim odjelima, koji su dakako utemeljeni na procjeni prihoda i primitaka te predstavljaju okvir za izradu prijedloga proračuna za 2024. godinu i projekcija proračuna za razdoblje 2025.-2026., te limite dopuštenih rashoda proračunskih korisnika. Zadani limiti u Prilogu 2. u ovoj Uputi mogu odudarati od ukupnih iznosa donošenog Proračuna za 2024. godinu zbog novonastalih situacija koje je moguće očekivati do kraja završnog Prijedloga proračuna. Odjeli i proračunski korisnici trebaju izraditi svoje financijske planove u programskoj aplikaciji WEB planiranje s iznosima iskazanim u eurima. U sustavu Web planiranja koje Grad Sisak koristi za izradu Proračuna, UO za proračun i financije postavlja limite po klasifikacijama za ostale upravne odjele i proračunske korisnike. Konačan prijedlog proračuna za 2023. i projekcije za 2024. i 2025. zaključno će odraditi UO za proračun i financije.

# Obrazloženje – sastavni dio proračuna i financijskog plana

Obrazloženje proračuna i financijskog plana služi kao temelj za analizu postignutih rezultata, oblikovanje budućih ciljeva, usmjeravanje aktivnosti proračunskog korisnika i utvrđivanje odgovornosti.

*Obrazloženje općeg dijela proračuna grada sadrži obrazloženje:*

* prihoda i rashoda, primitaka i izdataka proračuna i
* prenesenog manjka odnosno viška proračuna

*Obrazloženje općeg dijela financijskog plana proračunskog korisnika sadrži obrazloženje:*

* prihoda i rashoda, primitaka i izdataka i
* prijenosa sredstava iz prethodne godine i prijenosa sredstava u sljedeću godinu

*Obrazloženje posebnog dijela proračuna i financijskog plana*

Obrazloženje posebnog dijela proračuna i prijedloga financijskog plana proračunskog korisnika Grada treba sadržavati:

* naziv programa
* planirana sredstva za izradu programa
* regulatorni okvir (planirana sredstva za provedbu)
* opis programa
* ciljeve programa
* pokazatelje rezultata (uspješnosti)
* obrazloženje programa

# Nadzor ostvarenja i trošenja namjenskih prihoda i primitaka te vlastitih prihoda

*Namjenski prihodi* su doprinosi, prihodi za posebne namjene, pomoći, donacije i prihodi od prodaje ili zamjene nefinancijske imovine u vlasništvu proračunskog korisnika, a koja nije stečena iz općih prihoda i primitaka, te naknade s naslova osiguranja ako premija nije plaćena iz općih prihoda i primitaka.

*Vlastiti prihodi* proračunskih korisnika su prihodi koje proračunski korisnici ostvaruju od obavljanja poslova na tržištu i u tržišnim uvjetima.

Nadležni upravni odjeli nadziru ostvarenje i trošenje namjenskih prihoda i primitaka te vlastitih prihoda proračunskih korisnika iz svoje nadležnosti.

# Planiranje rashoda proračunskih korisnika u sklopu decentraliziranih funkcija

Tijela državne uprave koja su nadležna za decentralizirane funkcije u suradnji s nositeljima decentraliziranih funkcija, odnosno županijama, Gradom Zagrebom, gradovima i općinama, te u skladu s potrebama krajnjih korisnika (ustanova), određuju raspodjelu sredstava unutar zadanih limita za svaku pojedinu decentraliziranu funkciju.

Sredstva pomoći izravnanja za decentralizirane funkcije u 2024. godini, kao i prethodnih godina, biti će osigurana u državnom proračunu Republike Hrvatske na razdjelu tijela (ministarstva i/ili drugog tijela državne uprave) nadležnog za određenu decentraliziranu funkciju. Radi se o sredstvima namijenjenima nositeljima decentraliziranih funkcija (županijama, Gradu Zagrebu, gradovima i općinama) koje iz namjenskog udjela poreza na dohodak ostvare manje sredstava nego im je potrebno za dostizanje minimalnih financijskih standarda te imaju pravo na pomoć izravnanja.

Na temelju odredbi Zakona o financiranju jedinica lokalne i područne (regionalne) samouprave Vlada donosi, na godišnjoj razini, uredbu o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za proračunsku godinu. Vlada navedenom uredbom i svojim odlukama o minimalnim financijskim standardima utvrđuje bilančna prava, odnosno sredstva potrebna za osiguranje minimalnih financijskih standarda preuzetih decentraliziranih funkcija te način izračuna i doznake iznosa pomoći izravnanja. Odluke o minimalnim financijskim standardima Vlada donosi, također na godišnjoj razini, na temelju odredaba posebnih zakona.

# Izmjene i dopune proračuna

Izmjenama i dopunama proračuna mijenja se isključivo plan za tekuću proračunsku godinu. Sastoje se od plana za tekuću proračunsku godinu i sadrže opći i posebni dio te obrazloženje izmjena i dopuna proračuna. Izmjenama i dopunama proračuna ne mogu se umanjiti rashodi i izdaci ispod razine izvršenja i obveza po investicijskim projektima te preuzetih obveza iz ugovora koji zahtijevaju plaćanje u slijedećim godinama. Ostvareni namjenski prohodi i primici i ostvareni vlastiti prihodi te rashodi i izdaci izvršeni iznad iznosa utvrđenih u proračunu, izmjenama i dopunama proračuna moraju se planirati minimalno na razini ostvarenih prihoda i primitaka, odnosno izvršenih rashoda i izdataka. Uz svake izmjene i dopune proračuna obvezno je izraditi obrazloženja izmjena i dopuna proračuna (općeg i posebnog dijela).

# Izmjene i dopune financijskog plana

Sukladno odredbama Zakona o proračunu izmjenama i dopunama financijskog plana mijenja se isključivo usvojeni plan za tekuću proračunsku godinu. Izmjenama i dopunama financijskog plana ne mogu se umanjiti rashodi i izdaci ispod razine izvršenja i preuzetih obveza po investicijskim projektima te preuzetih obveza iz ugovora koji zahtijevaju plaćanje u slijedećim godinama. Ostvareni namjenski prihodi i primici i ostvareni vlastiti prihodi te rashodi i izdaci izvršeni iznad iznosa utvrđenih u financijskom planu, izmjenama i dopunama financijskog plana moraju se planirati minimalno na razini ostvarenih prihoda i primitaka, odnosno izvršenih rashoda i izdataka. Uz svake izmjene i dopune financijskog plana obvezno je izraditi obrazloženja izmjena i dopuna financijskog plana (općeg i posebnog dijela).

# Predlaganje amandmana na proračun i financijski plan

Zakonom o proračunu detaljno je uređeno predlaganje amandmana na način da se mogu podnositi amandmani kojima se predlaže:

* povećanje proračunskih rashoda iznad iznosa utvrđenih prijedlogom proračuna pod uvjetom da se istodobno predloži smanjenje drugih rashoda u istim iznosima i unutar istih izvora financiranja u posebnom dijelu proračuna i financijskog plana i
* povećanje proračunskih izdataka iznad iznosa utvrđenih prijedlogom proračuna i financijskim planom pod uvjetom da se istodobno predloži smanjenje drugih izdataka u istom iznosu i unutar istih izvora financiranja u posebnom dijelu proračuna ili financijskog plana.

Zakonom o proračunu propisano je da prijedlozi amandmana na proračun i financijski plan ne smiju biti na teret proračunske zalihe, na teret dodatnog zaduživanja ili već prije preuzetih obveza.

# Sudjelovanje građana u procesu planiranja proračuna jedinica lokalne i područne (regionalne) samouprave

Grad Sisak i njihovi proračunski korisnici, po usvajanju proračuna od strane predstavničkog tijela, proračune i financijske planove objaviti će na svojim mrežnim stranicama, Grad Sisak osigurati će zainteresiranoj javnosti izradu proračuna kroz aplikaciju kao i proteklih godina gdje građani sami mogu sudjelovati u izradi proračuna Grada Siska, te davati svoje prijedloge i mišljenja.

# TRANSPARENTNOST PRORAČUNA

Kako bi se osiguralo ostvarenje načela transparentnosti i slobodan pristup informacijama kao i njihovo povezivanje, preuzimanje i ponovno korištenje svi navedeni materijali vezani uz proračun i njegove izmjene objavljuju se u formatu pogodnom za daljnju obradu (word i excel). Načelo transparentnosti iznimno je važno zbog uvida javnosti i svih zainteresiranih u način trošenja proračunskih sredstava.

Upute za izradu proračuna Grada Siska za razdoblje 2024.-2026. i prilozi te sva ostala obvezna i zakonski propisana dokumentacija za javnu objavu nalaze se na Internet stranici Grada Siska [www.sisak.hr](http://www.sisak.hr).

Zakonom o lokalnoj i područnoj (regionalnoj) samoupravi (Narodne novine, br. 33/01, 60/01,129/05,109/07,125/08, 36/09, 150/11,144/12,19/13 – pročišćeni tekst, 137/15 – ispravak, 123/17,98/19 i 144/20) propisano da je Grad dužan na svojim mrežnim stranicama javno objaviti informacije o trošenju proračunskih sredstava tako da te informacije budu lako dostupne i pretražive. Zakonom o proračunu također je propisano da Grad i proračunski korisnici dužni javno objavljivati informacije o trošenju sredstava na mrežnim stranicama Grada.

Naputkom se propisuje okvirni sadržaj, minimalni skup podataka te način javne objave informacija o trošenju sredstava na mrežnim stranicama jedinica lokalne i područne (regionalne) samouprave te proračunskih korisnika u njihovoj nadležnosti.

# DOSTAVA DOKUMENATA

Sukladno članku 39. Zakona o proračunu, načelnik, gradonačelnik i župan obvezni su dostaviti Ministarstvu financija proračun i projekcije za slijedeće dvije godine, odluku o izvršavanju proračuna te izmjene i dopune proračuna jedinica lokalne i područne (regionalne) samouprave u roku od 15 dana od njihova stupanja na snagu.

Jedinice su u obvezi na adresu e-pošte Ministarstva financija [lokalni.proračuni@mfin.hr](mailto:lokalni.proračuni@mfin.hr) poslati link na navedene dokumente objavljene u službenom glasilu, u roku od 15 dana od dana njihova stupanja na snagu.

# Dostava ugovora o zaduženju te izvješća o zaduženju, danim jamstvima i suglasnostima (Obrazac IZJS) i obveznih općih akata

Upravni odjel za proračun i financije dostavlja Ministarstvu financija ugovore o zaduženju te izvješća o zaduženju, danim jamstvima i suglasnostima na Obrascu IZJS. Skenirani ugovori i Obrasci IZJS (potpis gradonačelnice) dostavljaju se na e-mail adresu Ministarstva financija [lokalni.proracuni@mfin.hr](mailto:lokalni.proracuni@mfin.hr) u propisanom roku.

# VREMENSKA DINAMIKA IZRADE PRORAČUNA ZA 2024.-2026.GODINU

|  |  |  |
| --- | --- | --- |
| **NOSITELJI AKTIVNOSTI** | **AKTIVNOSTI** | **ROK** |
| Upravni odjel za proračun i financije | Izrada Nacrta prijedloga proračuna | 31.10.2023. |
| Upravni odjel za proračun i financije | Dostavlja gradonačelnici Nacrt prijedloga proračuna za 2024. godinu i projekcije za razdoblje 2025. i 2026. godine. | 10.11.2023. |
| Gradonačelnica | Utvrđuje Prijedlog proračuna za 2024. godinu i projekcije za razdoblje 2025.-2026. godinu | 15.11.2023. |
| Gradsko vijeće | Usvaja Proračuna za 2024. godinu, projekcije za razdoblje 2025.-2026., Plan razvojnih programa i Odluku o izvršenju proračuna Grada Siska za 2024. godinu | do 31.12.2023. |
| Upravna vijeća proračunskih korisnika | Usvajaju financijske planove proračunskih korisnika | do 31.12.2023. |

# PRILOZI

Na Internet stranici Grada Siska uz ovu Uputu, nalaze se i sljedeći prilozi:

* Prilog 1 – Obrasci – Prijedlog financijskog plana proračunskog korisnika
* Prilog 2 – Limiti rashoda upravnih odjela i proračunskih korisnika Grada Siska